Document ID: /roh_data/filtered/fineweb-2-filterrobots_roh.jsonl.gz/28414

L'uffizi federal da polizia, Fedpol avertescha da l'uschenumnà «sextortion». L'onn passà haja dà passa 161 annunzias da persunas ch'èn vegnidas messas sut squitsch cun fotos u videos intims. Il dumber da las unfrendas da «sextortion» dastgass però anc esser pli grond, pertge bleras persunas sa turpegian d'annunziar il cas a la polizia, hai num vinvavant.
Da far attenziun saja surtut tar uffants e giuvenils, pedocriminals sa dettian numnadamain ora sco persunas da medema vegliadetgna per vegnir tar maletgs pornografics. La Fedpol cusseglia a las unfrendas da betg pajar sch'i vegn pretendì daners e da far in'annunzia. Fotos dal chat e texts pon vegnir duvrads da la polizia.
RR novitads 16:00